Document ID: 32011R0321

KOMMISSIONENS GENNEMFØRELSESFORORDNING (EU) Nr. 321/2011
af 1. april 2011
om ændring af forordning (EU) nr. 10/2011 for så vidt angår begrænsninger for anvendelsen af bisphenol A i plastsutteflasker til spædbørn
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1935/2004 af 27. oktober 2004 om materialer og genstande bestemt til kontakt med fødevarer og om ophævelse af direktiv 80/590/EØF og 89/109/EØF (1), særlig artikel 18, stk. 3,
efter høring af Den Europæiske Fødevaresikkerhedsautoritet, og
ud fra følgende betragtninger:
(1)
Ved Kommissionens direktiv 2011/8/EU (2) ændredes direktiv 2002/72/EF (3) om plastmaterialer og -genstande bestemt til at komme i berøring med levnedsmidler, så der blev indført begrænsninger for anvendelsen af bisphenol A (2,2-bis(4-hydroxyphenyl)propan) i polycarbonatsutteflasker til spædbørn.
(2)
Fra den 1. maj 2011 afløses direktiv 2002/72/EF af Kommissionens forordning (EU) nr. 10/2011 af 14. januar 2011 om plastmaterialer og -genstande bestemt til kontakt med fødevarer (4).
(3)
Forordning (EU) nr. 10/2011 indeholder ikke de begrænsninger vedrørende bisphenol A, der blev indført i direktiv 2002/72/EF ved direktiv 2011/8/EU.
(4)
Forordning (EU) nr. 10/2011 bør derfor ændres, så begrænsningerne for anvendelsen af bisphenol A medtages.
(5)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE FORORDNING:
Artikel 1
I tabel 1 i bilag I til forordning (EU) nr. 10/2011 ændres oplysningerne vedrørende stof nr. 151 (2,2-bis(4-hydroxyphenyl)propan), kolonne 10 (»Restriktioner og Specifikationer«), ved indsættelse af følgende:
»Må ikke anvendes til fremstilling af polycarbonatsutteflasker til spædbørn (5) (6).
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 1. maj 2011 med hensyn til forbuddet mod fremstilling af plastmaterialer og -genstande, der er bestemt til kontakt med fødevarer, og som ikke er i overensstemmelse med denne forordning.
Den anvendes fra den 1. juni 2011 med hensyn til forbuddet mod markedsføring i og import til Unionen af plastmaterialer og -genstande, der ikke er i overensstemmelse med denne forordning
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. april 2011.

Labels: 0
3
17
1